চুপিচুপি প্রেম করছেন করণ! জানেন পাত্র কে?

কলকাতা: বলিউডের (Bollywood) অন্যতম সফল ও নামজাদা পরিচালক, প্রযোজক করণ জোহর (Karan Johar)। চলতি বছরে বিনোদন জগতে ২৫ বছর পূর্ণ করেছেন তিনি। এই বছরেই নিজের জীবনের একাধিক মাইলফলক স্পর্শ করেছেন করণ। পাশাপাশি, শুরু হয়েছে তাঁর বিতর্কিত ও জনপ্রিয় টক শো ‘কফি উইথ করণ’-এর অষ্টম সিজন। আর এই শোয়ের অষ্টম সিজনে আলিয়া ভট্টের সঙ্গে কফি আড্ডায় এসেছিলেন করিনা (kareena kapoor khan)। সেখানে এসে করণের সঙ্গে একটি খেলায় অংশগ্রহণ করেন বলিউডের দুই অভিনেত্রী (Actress)।

খেলার বিষয় ছিল, করণেকে কে কতটা ভাল ভাবে চেনেন? সেই প্রশ্নের উত্তরে করিনা বলেন, “করণকে তো চারদিক থেকে ছেলেরা ছেঁকে ধরেছে!” করিনার এই মন্তব্যে লজ্জায় লাল হয়ে যান করণ। তবে কি সত্যিই রং লেগেছে করণের জীবনে? উত্তরে করণ বলেন, ‘‘সত্যি বলতে, আমার জীবনে এই মুহূর্তে কোনও ছেলেই নেই!”

আরও পড়ুন: ‘ঐশ্বর্যা’কে বিয়ের স্বপ্ন পাক ক্রিকেটারের, গর্জালেন ‘বিগ বি’

নিজের সমকামিতা নিয়ে বরাবরই খোলা মনে কথা বলেছেন করণ। তিনি যে আর পাঁচ জনের থেকে আলাদা, তা ছোট থেকেই বুঝতে পারতেন। বড় হওয়ার সঙ্গে সঙ্গে সেই বিশেষত্বের জন্য তাঁকে প্রায় একঘরে করে দেওয়া হয়েছিল বলে জানান তিনি। একবার বলেছিলেন, শাহরুখ খানই নাকি সেই মানুষ, যিনি প্রথম বুঝেছিলেন করণ জোহর সমকামী এবং তাতে তাঁর কোনও সমস্যাই নেই। ‘কফি উইথ করণ’-এর চলতি সিজনে দীপিকা ও রণবীরের পর্বে করণ জানান, তিনি ‘সিঙ্গল’। একা থাকা অপছন্দ নয় তাঁর, তবে করণ জানান, সঙ্গী না থাকায় মাঝে মাঝে একাকিত্বে ভোগেন তিনি।