অমিতাভের পেজে ‘মালতি’র ট্রেলার, চোখে জল বাঙালি অভিনেত্রীর

কলকাতা: নিজের সিনেমার বাইরে প্রায়শই অন্যদের ছবির ট্রেলার সোশ্যাল মিডিয়ায় শেয়ার করেন অমিতাভ বচ্চন (Amitabh Bachchan)। ক্যাপশনে জুড়ে দেন প্রশংসাসূচক বাক্য। এবার বাঙালি পরিচালক কঙ্কনা চক্রবর্তী অভিনীত নতুন ছবি ‘মালতি’র (Malti) ট্রেলার (Trailer) শেয়ার করলেন বলিউডের বিগ বি। মুম্বইয়ে বসে কঙ্কনা যখন খবরটা পেলেন, খুশিতে তাঁর চোখে জল। কঙ্কনা বলেন, “আমাকে বিগবি খুব স্নেহ করেন। সেই কারণেই এমনটি করলেন তিনি।”

কয়েকদিন আগেই বিগ বির সঙ্গে দেখা হয়েছিল কঙ্কনার। আড্ডার ফাঁকে ‘মালতি’ ছবির সম্পর্কে তাঁকে জানিয়ে ছিলেন অভিনেত্রী। কিন্তু ট্রেলার প্রকাশ পেতেই যে বিগ বি সেটা শেয়ার করবেন, তা ভাবতেও পারেননি কঙ্কনা। বলিউড শহেন শাহের এমন কাজে স্বাভাবিকভাবেই আপ্লুত বাঙালি কন্যা।

আরও পড়ুন: নেটফ্লিক্সে ইতিহাস গড়ল ‘জওয়ান’

মালতি সিনেমার পরিচালনায় রয়েছে পরিচালক ম্রুণাল মেস্ত্রি। এই সিনেমায় গুরুত্বপূর্ণ চরিত্রে রয়েছেন কঙ্কনা। সিনেমার ঝলক দেখেই বোঝা যাচ্ছে, মালতির গল্প রহস্য মোড়া। আবহসঙ্গীতেও রোমাঞ্চের ছাপ। কঙ্কনা ছাড়াও এই সিনেমায় রয়েছেন অ্যান্ড্রি ফরেস্ট ও লক্ষ্মীকা নির্মলানন্দনের মতো অভিনেতারা।

দেখুন আরও অন্য খবর