দীর্ঘ দিন পর বাংলা ছবির পরিচালনায় অনিরুদ্ধ রায়চৌধুরী

কলকাতা: ১০ বছর পর বাংলা ছবি পরিচালনা করতে চলেছেন অনিরুদ্ধ রায়চৌধুরী (Aniruddha Roy Chowdhury)। ‘পিঙ্ক’ (Pink) দিয়ে হিন্দি ছবিতে হাতেখড়ি হয়েছিল তাঁর। এর জন্য তিনি জাতীয় স্তরে পরিচিতিও পেয়েছিলেন। তারপর থেকে মূলত হিন্দি ছবি করলেও একাধিক বার বাংলা ছবির (Bengali Movie) পরিচলনার কথা বলেছেন। অবশেষে সেই সম্ভাবনা সত্যি হতে চলেছে। পরিচালক জানিয়েছিলেন, বাংলায় তাঁর পরবর্তী ছবি হতে চলেছে ‘কাফে কিনারা’। কিন্তু এই ছবিটির কাজ শুরু হতে এখনও কিছুটা সময় লাগবে বলে জানিয়েছেন তিনি।

ওটিটিতে মুক্তি প্রাপ্ত পরিচালকের শেষ ছবি ‘লস্ট’ থ্রিলার ঘরানার। তবে ছবির গল্প নিয়ে খুব স্পষ্ট করে বলেননি তিনি। অনিরুদ্ধ  জানান। “অন্য ধরনের সম্পর্কের গল্প। আমার সঙ্গে শাক্যজিৎ ভট্টাচার্য চিত্রনাট্য লিখেছেন। এর বেশি এখনই কিছু বলতে চাইছি না।” তিনি আরও বলেন, আমার ইচ্ছে শাশ্বত চট্টোপাধ্যায় এবং জয়া আহসানকে নিয়ে ছবিটা করার। ওদের সঙ্গে কথাও হয়েছে। তবে এখনও চূড়ান্ত হয়নি। ছবিতে শাশ্বত এবং জয়াকে দম্পতির চরিত্রে দেখা যাবে বলে জানালেন পরিচালক।

আরও পড়ুন: সোশ্যাল মিডিয়ায় ঐশ্বর্যকে আনফলো করলেন অমিতাভ?

উল্লেখ্য, অনিরুদ্ধর শেষ বাংলা ছবি ছিল ‘বুনোহাঁস’। সেই ছবিতে মুখ্য চরিত্রে অভিনয় করেছিলেন দেব এবং শ্রাবন্তী। তার পর থেকে বিভিন্ন সময়ে অনিরুদ্ধ বাংলা ছবি পরিচালনার কথা ভাবলেও বিভিন্ন কারণে তা বাস্তবায়িত হয়নি।

দেখুন আরও অন্য খবর